ബഹിരാകാശ നിലയം പൂര്ത്തിയാക്കാന് ശാസ്ത്രജ്ഞരെ അയച്ചു സ്വന്തമായി ബഹിരാകാശ നിലയമുള്ള ആദ്യ രാജ്യമാകാന് ചൈന ബീജിംഗ്: ബഹിരാകാശ നിലയം പൂര്ത്തിയാക്കാന് ശാസ്ത്രജ്ഞരെ അയച്ച് ചൈന. നിര്മാണത്തിലിരിക്കുന്ന ചൈനയുടെ ബഹിരാകാശ നിലയത്തിലാണ് പണി പൂര്ത്തിയാക്കുന്നതിനായി ശാസ്ത്രജ്ഞരെ അയക്കുന്നത്. 3 ശാസ്ത്രജ്ഞരെയാണ് ഇതിനായി നിയോഗിച്ചിരിക്കുന്നത്. 6 മാസം തങ്ങി വേണം പണി പൂര്ത്തിയാക്കാന്. ശനിയാഴ്ച ഷെന്ജോ ബഹിരാകാശപേടകത്തില് പുറപ്പെട്ട ശാസ്ത്രജ്ഞര് ചൈനീസ് നിലയത്തിലെ മുഖ്യഘടകമായ ടിയാനെയില് പ്രവേശിച്ചു. ചായ് ചുഗാങ് 55, വാങ് യാപിങ് 41, യീ ഗ്വാങ്ഫു 41 എന്നിവരാണ് ബഹിരാകാശ നിലയം പൂര്ത്തിയാക്കാന് പുറപ്പെട്ട ശാസ്ത്രജ്ഞര്. ചൈനയുടെ ബഹിരാകാശ പര്യവേക്ഷണ ചരിത്രത്തിലെ ഏറ്റവും ദൈര്ഘ്യമേറിയ മനുഷ്യദൗത്യമാണ് മൂവരും ഏറ്റെടുത്തിരിക്കുന്നത്. ചൈനീസ് ബഹിരാകാശനിലയം സന്ദര്ശിക്കുന്ന ആദ്യ വനിത കൂടിയാണ് സംഘത്തിലെ വാങ് യാപിങ്. നിര്മാണം പൂര്ത്തിയാകുന്നതോടെ ഒരു രാജ്യത്തിനു സ്വന്തമായുള്ള ആദ്യത്തെ ബഹിരാകാശനിലയമാകും ചൈനയുടേത്. Tags